ພວກຕາລີບານ ໂຈມຕີສະລະຊີບ ຢູ່ໃກ້ ສະຖານທູດ ຣັດເຊຍ ໃນນະຄອງຫຼວງ ອັຟການິສຖານ
ຕຳຫຼວດກ່າວວ່າ ການໂຈມຕີ ໄດ້ແນເປົ້າໝາຍໃສ່ລົດເມນ້ອຍຄັນໜຶ່ງ ທີ່ບັນທຸກພະນັກງານຜະລິດລາຍການ ຂອງສະຖານີ ໂທລະພາບເອກະຊົນ ອັຟການິສຖານ.
ບັນດາເຈົ້າໜ້າທີ່ອັຟການິສຖານ ກ່າວວ່າ ການໂຈມຕີດ້ວຍລົດ ລະເບີດສະລະຊີບ ໃກ້ໆສະຖານທູດຣັດເຊຍ ໃນນະຄອນຫຼວງ ກາບູລ ໄດ້ສັງຫານ ຢ່າງໜ້ອຍ 7 ຄົນ ຕຳຫຼວດກ່າວວ່າ ການໂຈມຕີນີ້ ໄດ້ແນເປົ້າໝາຍໃສ່ລົດເມນ້ອຍ ຄັນໜຶ່ງ ທີ່ບັນທຸກພະນັກງານຜະລິດລາຍການ ຂອງສະຖານີ ໂທ ລະພາບເອກະຊົນອັຟການິສຖານ ພະນັກງານຂອງໂທລະພາບ Tolo ຈຳນວນໜຶ່ງ ແມ່ນລວມຢູ່ໃນພວກທີ່ເສຍຊີວິດ ພວກຕາລີບານໄດ້ຢືນຢັນວ່າ ຕົນໄດ້ແນເປົ້າໝາຍໃສ່ ພວກພະ ນັກງານ ຂອງໂທລະພາບ Tolo ໃນເວລາພວກເຂົາເຈົ້າ ອ້າງເອົາ ຄວາມຮັບຜິດຊອບ ໃນການໂຈມຕີດັ່ງກ່າວ ຢູ່ໃນຖະແຫລງການ ທີ່ສົ່ງໄປໃຫ້ສື່ມວນຊົນ ຕ່າງໆ ລວມທັງວີໂອເອນຳດ້ວຍນັ້ນ ໂຄສົກຂອງກຸ່ມຕາລີບານ ທ້າວ Zabihullah Mujahid ໄດ້ກ່າວຫາໂທລະພາບດັ່ງກ່າວວ່າ ອອກຂ່າວ ຕໍ່ຕ້ານສາສະໜາອິສລາມ, ຕໍ່ຕ້ານ ອັຟການິສຖານ ແລະ ຕໍ່ຕ້ານກຸ່ມຕາລີບານ ແລະ ໄດ້ເຕືອນໃຫ້ສືີ່ມວນຊົນ ອັຟການິສຖານ ອື່ນໆ ຖອດຖອນບົດຮຽນຈາກການໂຈມຕີ ໃນວັນພຸດວານນີ້ ບໍ່ມີພະນັກງານໃນສະຖານທູດຣັດເຊຍ ທີ່ຕັ້ງຢູ່ໃກ້ຄຽງນັ້ນ ໄດ້ຮັບບາດ ເຈັບເລີຍ ອີງຕາມ ເຈົ້າໜ້າທີ່ກະຊວງການຕ່າງປະເທດຣັດເຊຍ ຄະນະປະຕິບັດງານໃຫ້ຄວາມສະໜັບສະໜູນຂອງອົງການເນໂຕ້ ຢູ່ໃນອັຟການິສຖານ ໄດ້ປະນາມຢ່າງແຮງຕໍ່ການໂຈມຕີດັ່ງກ່າວ ພົນຈັດຕະວາ Wilson Shoffner ຮອງຫົວ ໜ້າເສນາທິການ ໃນດ້ານສື່ສານ ຂອງອົງການເນໂຕ້ກ່າວວ່າ ຄະນະກຳມະການປົກປ້ອງນັກຂ່າວ ໄດ້ກ່າວວ່າ